Оскар Акоста
Страна на глухи

Превод от испански: Никола Инджов, 1998

chitanka.info

В моята страна камбаните произнасят

прозрачни слова,

елегии, песни, химни.

И техният метален език

до казармите достига.

Гласовете камбанни

са стремителен гръм

по гърдите на недоверчиви

и безгрижни граждани.

И абати.

От векове тези камбани

зоват човека

да се събуди,

да остави скръб и страдание.

И буреносен да се вдигне.

Повече от един век камбаните

имат да говорят още.

В тази страна на глухи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.